שאלה: קיום מצוות מול קשיים ביהדות: התורה והיהדות תמיד נתפסו בעיני כדרך חיים שעל כולם ללכת בדרכם. עם זאת, ישנם מספר נושאים המקשים עליי לקבל את כל דבריי התורה ולהסתכל עליה כדרך רחמנית וטובה לאדם. כדוגמת: גירושי אשת כהן שנאנסה, גיורת שאסורה לכהן! אני נשואה לכהן, ויש לי חשש מתמיד שמא ח"ו אאנס וחיי יתפרקו לחלוטין, שלא באשמתי. הבעיה הזו מעסיקה אותי רבות. התשובה שאין אנו מבינים הכל, אינה מספקת אותי. ההתייחסות לכהן בקדושה, בצורה שבה אישה שנאנסת טמאה בשבילו, תמוהה ומכעיסה!!! איך אני יכולה לחיות על פי תורה שאיני מקבלת את כל דבריה, בדרך של נעשה ונשמע??!! אין לי יכולת ללכת כנגד שכלי, ולקבל זאת בשתיקה. אני נקרעת בתוכי, בין הרצון לקיים את כל התורה ובין הקושי לקיימה כי אני לא מקבלת את כל דבריה!!! כולי תקווה שיש לכך תשובה.
תשובה: יש לך נפש עדינה ועמוקה שתובעת אמת יושר וצדק. המשיכי בדרכך זו ובעזרת ה' תראי הרבה ברכה בדרכך. אנו בטוחים שהתורה יכולה להשתלב עם המוסר הצדק האנושי הפשוט שנמצא בנו. לפעמים אנו נמצאים במצב של סימן שאלה. לא תמיד יש לנו תשובה לכל דבר. אני לא אומר לך שהתשובה שלך היא שאנו לא יכולים להבין. אני אומר לך שתמשיכי לשאול. אולם זה שיש לך מספר שאלות על התורה אינו אומר שיש לך דרך אחרת שאין עליה שאלות. האם יש לך דרך שנותנת משמעות לחיים ודרך לבנות חיים ערכיים שאין שם שאלות. אני לא מכיר. אם כך אני מעודד אותך לשאול ואל להניח. אולם השאלות לא צריכות לגרום לך שלא להיות נינוחה. כל החיים אנו שואלים ובמשך החיים אנו הולכים ומקבלים תשובות. בנוגע לשאלת הספציפית בנוגע לאונס אשת כהן אנו מאמינים שהתורה היא נועדה להביא טוב יותר לעולם. אולם הטוב שהתורה רוצה להביא אותנו אליו לא נגיע אליו רק על ידי מידת הרחמים. יש לפעמים מצבים שמישהו משלם מחיר אישי בכדי שערכים עליונים יוטמעו בחברה. אנו בטוחים שלמרות שאדם משלם מחיר בעולם הזה בסופו של דבר יעשה עימו צדק אם לא בעולם הזה אזי בעולם הבא. ניקח למשל את האיסור של ממזר להינשא למי שהוא מקהל ישראל. הרי אותו ממזר אינו אשם במאומה. מדוע נגזר עליו לשלם מחיר על העוולה שעשו הוריו מולידיו. אולם אנו מבינים שכמו שבעולם החומרי אדם שנולד בשכונה של פשע הוא לא אשם אולם זהו חלק מן המחיר שאותו אדם משלם על כך שהעולם לא מתוקן. הוא צריך לעשות את המאמץ הקטן שלו לקדם את העולם למרות שיתכן שהוא ישלם מחיר יקר על הסביבה שהוא נולד בה. כך בכדי שלא לגרום לתופעת העריות להתפשט בעולם יתכן שהילדים הנולדים מהמציאות הרקובה הזו הם צריכים לשלם מחיר.  זהו אחד מן ההסברים לענין הממזרות. ענין הת של מחיר עבור קידום העולם וכד' נוגע במיוחד לנושא של אישות והקמת המשפחה. ענין המשפחה נקרא בפי ח "חוסן". ומביא הרב קוק בספרו עין איה, שענין החוסן יכול לנבוע רק מכך שאדם כיחיד מקבל עוצמה מהדורות שהיו לפניו ומהדורות שיהיו אחריו. אם כן אדם לא יכול להתייחס לנושא זה רק כפי מה שמגיע לו באופן אישי אלא כפי מה שיבנה את הדורות לאורך זמן. גם בנוגע לכהונה מדובר על מחיר אישי שלפעמים משלמים בכדי לקבע בעם ישראל יחס מיוחד לענין הכהונה בישראל. הנזק שהתורה קובעת בפגיעה באישות שבין הכהן לאשתו צריך לתת ציור לכל מי שיעיז להתקרב לאשת כהן. האישות שבין הכהן לאשתו הינה במדרגה כל כך גבוהה שעצם הנגיעה של מישהו אחר באשת כהן אפילו שלא נעשה כלל מצד האשה אלא רק מצד האיש הפוגע הוא בכל אופן גורם לקושי נוראי בהרגשת הטהרה הקדושה והסיעתא דשמיא שיש באישות של אשת כהן לכהן. ההבדל שבין האישות של אשת כהן ואשת ישראל יש בו לעתים נדירות גם מצב של אומללות נוראה אצל אשת הכהן אולם זהו המחיר שגורם לכך שבכל מיליוני המקרים שבהם לא קורה שום דבר לאשת כהן האשה תחשיב את הקשר שלה עם בעלה הכהן כקשר שהיא צריכה לשמור עליו מכל משמר משום מעלתו של הקשר. בסופו של דבר המצב של איסור אשת כהן לבעלה הוא מצב כמעט אוטופי. בדרך כלל לא מתקיימים התנאים שגורמים את האיסור. זאת נשאיר לרבנים. אולם אני לא שמעתי בכל שנות חיי מקרה של אשת כהן שנאסרה על בעלה. בכל אופן אשת כהן החיה עם בעלה אינה צריכה לחיות בחרדה אלא צריכה לחיות בהרגשה של אישות מיוחדת שהיא כל כך מיוחדת שיש לשומרה מכל משמר. ובודאי שאשה שכך מרגישה יש לה את הסיעתא דשמיא ששום דבר לא יקרה לה ולא יאונה לה כל עוול. מעבר למה שכתבתי אנו צריכים להאמין שהקב"ה יש לו חשבונות ארוכי טווח. אנו מאמינים לא רק בחוקי התורה אלא מאמינים גם בהשגחה פרטית. כלומר אנו מאמינים שיש השגחה פרטית שהקב"ה דואג שחוקי התורה לא יגרמו שום עוול סתמי לשום אדם בגלל דיני התורה. אם חס וחלילה אשת כהן נאנסת זה קרא מצד האישה בהשגחה פרטית. זה יכול להיות תיקון לדברים מסויימים אצל האישה או תיקון למה שהיה בדורות הקודמים לה. כאן באמת צריכים להגדיל את האמונה בצדק האלוקי. הייתי מעוניין לשמוע ממך האם הדברים טיפה מתחילים להתיישב על הלב משום שחשוב לי להתמודד עם השאלות הכל כך חשובות שלך שבאות ממקום טהור.